গোলমাল জুনিয়র
গোলমাল জুনিয়র কৌতুকধর্মী চলচ্চিত্র সিরিজ গোলমাল অবলম্বনে রোহিত শেঠি দ্বারা নির্মিত একটি ভারতীয় অ্যানিমেটেড টেলিভিশন ধারাবাহিক। এটি ১৩ মে ২০১৯ সালে সর্বপ্রথম নিকেলোডিয়ন সনিক-এ প্রচারিত হয়েছিল। এটি নিকেলোডিয়ন সনিক-এর তৈরিকৃত প্রথম অনুষ্ঠানগুলোর মধ্যে একটি। ২০২০ সালের ২১ সেপ্টেম্বর থেকে নিকিলোডিয়ান ভারতে ধারাবাহিকটি পুনরায় সম্প্রচার করা শুরু করে। এমনকি কয়েকটি নতুন পর্বও এইসময় প্রকাশিত হয়। ধারাবাহিকটি হিন্দি, বাংলা, মারাঠি, তামিল, মালায়ালাম, গুজরাটি এবং কান্নাডা ভাষায় উপলভ্য। এই ধারাবাহিকের মাধ্যমে গোপাল এবং মাধবের নেতৃত্বে দুটি প্রতিদ্বন্দ্বী কিশোর দলের গল্প উপস্থাপিত হয়।